เพนตากอน เผยภาพเครื่องขับไล่กองทัพเรือ เคยบินไล่ตาม U.F.O. (คลิป)
เมื่อวันที่ 16 ธ.ค.2560 สำนักข่าวนิวยอร์กไทมส์ ได้เผยภาพวิดีโอที่ได้รับการเผยแพร่โดย กระทรวงกลาโหมสหรัฐ (เพนตากอน) เผยถึงภาพจากห้องนักบินของเครื่องขับไล่กองทัพเรือสหรัฐฯ กำลังบินไล่ตามวัตถุปริศนาที่ไม่อาจพิสูจน์ได้ เหนือมหาสมุทรแปซิฟิก ห่างจากชายฝั่งเมืองซานดิเอโก้ รัฐแคลิฟอร์เนีย ไปประมาณ 100 ไมล์ ,วิดีโอที่เผยถูกบันทึกจากห้องนักบินของเครื่องบินขับไล่ เอฟ/เอ-18 เอฟ ซุปเปอร์ฮอร์เน็ต ของกองทัพเรือสหรัฐ โดยนักบินคือ นาวาโทเดวิด ฟราเวอร์ และ นาวาตรีจิม สไลดจ์ จากเรือบรรทุกเครื่องบิน ยู.เอส.เอส.นิมิตซ์ ที่บันทึกขณะพวกเขากำลังบินฝึกซ้อมตามปกติ เหนือมหาสมุทรแปซิฟิก นอกชายฝั่งเมืองซานดิเอโกราวๆ 100 ไมล์ โดยการสนทนาทางวิทยุของนักบินทั้ง 2 คนพูดถึงการพบวัตถุปริศนา หรือ ยูเอฟโอ เมื่อปี 2004 ทั้งนี้ สิ่งที่พวกเขาไล่ตามมีขนาดประมาณเครื่องบินโดยสาร,เป็นที่คาดกันว่า จากวิดีโอกังกล่าวนำมาซึ่งโครงการวิจัยการตรวจจับวัตถุปริศนาจากนอกโลก โดยเป็นหนึ่งในเหตุผลที่กระทรวงกลาโหมสหรัฐนำเงินงบประมาณ 22 ล้านเหรียญจากจำนวนทั้งหมดที่ได้ 600 พันล้านเหรียนญสหรัฐ มาใช้ในโครงการพิสูจน์ทราบภัยคุกคามจากอากาศยานลำยุค ที่เกือบจะไม่มีใครค้นพบ แล้วเป็นไปได้หรือไม่ที่โลกเราจะเคยมีแขกจากต่างดาวมาเยือนแล้ว.
เพนตากอน เผยภาพจากเครื่องขับไล่ เอฟ/เอ-18 เอฟ ซุปเปอร์ฮอร์เน็ต กำลังบินไล่ตามวัตถุปริศนา  เหนือมหาสมุทรแปซิฟิก ห่างจากชายฝั่งเมืองซานดิเอโก้ รัฐแคลิฟอร์เนีย ไปประมาณ 100 ไมล์ เมื่อปี 2004
UFO,ยูเอฟโอ,วัตถุปริศนา,เพนตากอน,ซุปเปอร์ฮอร์เน็ต,ข่าวทั่วไป